**Balázs Anita - Az év pedagógusa**

Tíz éve dolgozik a Szent Bazil Görögkatolikus Gimnázium, Technikum, Szakképző Iskola, Szakiskola és Készségfejlesztő Iskolában, amelynek lelkes és aktív tagja. Szenvedéllyel és elkötelezettséggel tanítja a történelmet, ami inspirálja tanítványait. Ezek eredményeképpen tud elérni olyan sikereket, amelyek egészen az országos versenyekig repítik őket. Olyan ember, akire érdemes figyelni. Tiszta szívű, becsületes, felkészült, inspiráló, lendületes. Nincs számára megoldhatatlan feladat. Lelkiismeretes, amiért a tanulók felnéznek rá és bíznak benne. Szeretik. Szigorú és következetes, de mindig ott van, amikor a tanulóknak szükségük van rá. Osztályfőnökként olyan közösséget teremt, ahol a diákok jól és ösztönözve érzik magukat a tanulásra, fejlődésre. Profizmusát dicséri, hogy iskolai és városi műsorok szervezőjeként színvonalas műsort adnak elő diákjai, mellyel öregbítik iskolánk hírnevét. A közismereti munkaközösség vezetőjeként naprakész tudással és információval rendelkezik.  Idén egyik 9.-es tanulója, Várszegi Ádám az ő vezetésével lett az OSZKTV nyertese, az ország legjobbja. Fantasztikus munkát végzett, ezzel örökre beírta magát iskolája történelmébe is.